text: # Sông-dê Huòng-dá̤
  Sông-dê Huòng-dá̤ (順治皇帝, Muāng-ciŭ-ngṳ̄: ᡳᠵᡳᠰᡥᡡᠨ 
  ᡩᠠᠰᠠᠨ 
  ᡥᡡᠸᠠᠩᡩᡳ, 1638 n. 3 ng. 15 h. - 1661 n. 2 ng. 5 h.), miàng Hók-lìng (福臨, ᡶᡠᠯᡳᠨ), sê Muāng-chĭng gì dâ̤ 2 ciáh huòng-dá̤, iâ sê Muāng-chĭng diē Guăng ī-hâiu gì tàu ciáh huòng-dá̤. 1643 nièng gáu 1661 nièng câi-ôi, nièng-hô̤ Sông-dê (順治).
  Ĭ nòng-bâ Huòng Tái-gĭk sī lō̤ ī-hâiu dĕng-gĭ, hī sèng-âu ĭ nâ 6 huói, iù ĭ gă-gă Dŏ̤-ī-gūng ché̤ṳ-lī dâi-gié. 1644 nièng, Mìng-dièu duâi luâng, Ngù Săng-gié bóng Muāng-chĭng bĭng diē Săng-hāi-guăng. Sông-dê ciŏng siū-dŭ buăng gáu Sông-tiĕng-hū (gĭng-dáng gì Báe̤k-gĭng). 1650 nièng, Dŏ̤-ī-gūng sī diŏh Muāng-ciŭ, ĭ kăi-sṳ̄ chĭng-céng.
  1661 nièng, Sông-dê diŏh buáng-màng-săng-găng săng-mŭk-siŏh-sì bâng-sī, hī sèng-âu ĭ nâ 24 huói, miêu-hô̤ Sié-cū (世祖), ié-hô̤ Ciŏng-huòng-dá̤ (章皇帝). Ĭ gì giāng Hièng-iék dĕng-gĭ. Áng guăng-huŏng gì gōng-huák, Sông-dê sê chók-dâu sī gì, bók-guó mìng-găng ô Sông-dê cāu kó̤ Ngū-dài-săng chók-gă có̤ hù-siông gì gōng-huák, gáu gĭng-dáng gó mâ̤ hiēu cuòi sê-ng-sê cĭng gì.
  
title: Sông-dê Huòng-dá̤
wikitext: [[File:清 佚名 《清世祖顺治皇帝朝服像》.jpg|thumb|right|200px|Sông-dê Huòng-dá̤]]
  '''Sông-dê Huòng-dá̤''' (順治皇帝, [[Muāng-ciŭ-ngṳ̄]]: {{MongolUnicode|ᡳᠵᡳᠰᡥᡡᠨ <br />ᡩᠠᠰᠠᠨ <br />ᡥᡡᠸᠠᠩᡩᡳ}}, 1638 n. 3 ng. 15 h. - 1661 n. 2 ng. 5 h.), miàng '''Hók-lìng''' (福臨, {{MongolUnicode|ᡶᡠᠯᡳᠨ}}), sê [[Muāng-chĭng]] gì dâ̤ 2 ciáh huòng-dá̤, iâ sê [[Muāng-chĭng diē Guăng]] ī-hâiu gì tàu ciáh huòng-dá̤. 1643 nièng gáu 1661 nièng câi-ôi, [[nièng-hô̤]] '''Sông-dê''' (順治).
  
  Ĭ nòng-bâ [[Huòng Tái-gĭk]] sī lō̤ ī-hâiu dĕng-gĭ, hī sèng-âu ĭ nâ 6 huói, iù ĭ gă-gă [[Dŏ̤-ī-gūng]] ché̤ṳ-lī dâi-gié. 1644 nièng, [[Mìng-dièu]] duâi luâng, [[Ngù Săng-gié]] bóng Muāng-chĭng bĭng diē [[Săng-hāi-guăng]]. Sông-dê ciŏng siū-dŭ buăng gáu Sông-tiĕng-hū (gĭng-dáng gì [[Báe̤k-gĭng]]). 1650 nièng, Dŏ̤-ī-gūng sī diŏh [[Muāng-ciŭ]], ĭ kăi-sṳ̄ chĭng-céng.
  
  1661 nièng, Sông-dê diŏh buáng-màng-săng-găng săng-mŭk-siŏh-sì bâng-sī, hī sèng-âu ĭ nâ 24 huói, [[miêu-hô̤]] '''Sié-cū''' (世祖), [[ié-hô̤]] '''Ciŏng-huòng-dá̤''' (章皇帝). Ĭ gì giāng [[Kŏng-hĭ Huòng-dá̤|Hièng-iék]] dĕng-gĭ. Áng guăng-huŏng gì gōng-huák, Sông-dê sê [[chók-dâu]] sī gì, bók-guó mìng-găng ô Sông-dê cāu kó̤ [[Ngū-dài-săng]] chók-gă có̤ [[hù-siông]] gì gōng-huák, gáu gĭng-dáng gó mâ̤ hiēu cuòi sê-ng-sê cĭng gì.
  
  {{Lifetime|1638|1661|Sông-dê Huòng-dá̤}}
  {{Authority control}}
  [[分類:Chĭng-dièu huòng-dá̤]]